Copyright: (c) Departament d'Ensenyament. PIE


El programari educatiu
Ajuda del Programari educatiu

En aquesta secció es recull una selecció del Programari educatiu elaborat principalment per professorat del sistema educatiu i que ha editat i distribuït el Programa d'Informàtica Educativa. El programari educatiu pretén ser un instrument concret i útil per a l'aprofitament dels recursos informàtics en els processos d'ensenyament i d'aprenentatge en una àmplia gamma d'àrees curriculars i professionals.

Eines de consulta i navegació:

Funcionalitats de l'entorn

Cerca documental

Consulta i impressió dels manuals

Execució de programes des del CD-ROM

Còpia i instal·lació de programes


Funcionalitats interfície
Funcionalitats de l'entorn Programari Educatiu

La navegació per l'entorn Programari Educatiu és mitjançant una metàfora de carpetes.

Clicant sobre les icones de les carpetes o el text es selecciona l'àrea. Un cop seleccionada l'àrea apareix a la finestra una relació dels programes disponibles. Si la relació és molt extensa pot ser necessari desplaçar-se verticalment per la finestra.

Clicant damunt del títol del programa (o de la icona associada) es presenta una descripció amb un conjunt d'icones que indiquen les accions disponibles per a aquest material.

Per tornar a la relació de programes d'una àrea, torneu a clicar sobre el títol de l'àrea a la part esquerre de la pantalla.

Una fórmula alternativa d'accés és mitjançant el botó Índex


La finestra d'índex
Cerca per l'índex

La finestra de l'índex presenta un quadre de diàleg que permet accedir mitjançant diversos índex a la descripció dels programes:

	Exploreu amb el ratolí les diverses zones de la finestra. Cliqueu damunt cadascuna per veure una explicació de les seves funcionalitats. Noteu la presència d'Índexs múltiples (part inferior de la finestra).


Consulta dels manuals
Consulta i impressió dels manuals

Tots els programes disposen de manual. Per consultar-lo cliqueu la icona Manual.

Per a facilitar i simplificar l'accés i la consulta dels manuals del CD-ROM s'ha unificat el seu format. El visualitzador Acrobat Reader, inclòs al CD-ROM, permet la lectura en pantalla dels documents amb extensió PDF, la transferència selectiva d'informació i la impressió d'aquests fitxers.

Nota: La impressió de documents en format Acrobat (extensió PDF) és lenta en ordinadors de baixes prestacions (tipus 386, ordinadors amb menys de 8 Mb de RAM, disc dur amb poc espai lliure). En aquesta situació recomanem desactivar l'Administrador d'impressió del Windows (Tauler de Control - Impressores) abans de començar a imprimir documents molt grans.

Aquest efecte és menys perceptible en ordinadors de prestacions superiors (tipus 486 o Pentium amb un mínim de 8 Mb de RAM i/o Windows 95).

En tot cas, us aconsellem consultar en pantalla els documents i, si ho considereu necessari, imprimir selectivament només aquelles pàgines que més us puguin interessar.


Cerca Documental

La cerca documental és un mecanisme alternatiu per localitzar els diferents programes. Aquesta modalitat de cerca permet buscar dins les descripcions de cada programa, les que contenen una determinada paraula o expressió. Les cerques poden senzilles per d'un sol terme o complexes emprant una fórmula de cerca.

Els operadors que determinen les fórmules de cerca són de tres tipus:

Operadors lògics

Truncament

Operador de proximitat

Exploreu amb el ratolí les diverses zones de la finestra i cliqueu a cadascuna per veure una explicació de les seves funcionalitats.


Operadors booleans
Operadors lògics

Els operadors lògics, també anomenats booleans, són tres:

Operador de conjunció: I:

Recupera els enregistraments on figuren dos termes simultàniament. Els termes poden estar en el mateix camp o en diferents camps.

Per exemple, història i Catalunya recupera els enregistraments que contenen la paraula història i també la paraula Catalunya, tot i que poden trobar-s'hi separades i sense connexió de significat.

Operador de disjunció: O:

Recupera els enregistraments on figura algun dels dos termes (o tots dos).

Per exemple, premsa o ràdio recupera els enregistraments que contenen la paraula premsa, els que contenen la paraula ràdio i també els que les contenen totes dues.

Operador d'exclusió: NO:

Recupera els enregistraments on figura un terme i no hi figura un altre.

Per exemple, física no química recupera els enregistraments que contenen la paraula física, però que no contenen la paraula química.


Truncament

El truncament d'una paraula recupera tots els enregistraments on figuren paraules que comencen pels mateixos caràcters que la paraula truncada.

Permet cercar paraules prescindint de si són en singular o en plural, reduint el seu contingut informatiu essencial.

El símbol del truncament és l'asterisc *.

Per exemple, cien* recupera enregistraments que continguin ciència, ciències, científic, científics, científicament, etc.


Operador de proximitat

Hi ha dues formes d'assegurar que dues paraules cercades mantenen una connexió de significat:

- Si han de ser adjacents, cal escriure-les a la cerca entre cometes " ".

- Si han d'estar connectades, però entre elles poden haver-hi altres auxiliars (preposicions, articles, etc.) variables, és necessari utilitzar l'operador PROP. Aquest operador porta un paràmetre, que és la proximitat que es demana entre les paraules, i que s'activa a la finestra resultant de clicar el botó Opcions.

Per exemple, si s'ha donat el valor 3 a la proximitat, la cerca de comerç prop mediterrani recupera comerç mediterrani, comerç en el Mediterrani, comerç pel mar Mediterrani, etc.


Problemes amb l'execució de programes
Execució dels programes

La major dels programes s'executen directament des del CD-ROM mitjançant la icona [image].

En els casos que per la pròpia operativa del programa, l'execució directa no és possible cal efectuar la instal·lació al disc dur.

Es poden donar diverses circumstàncies que impedeixin el correcte funcionament dels programes executables des del CD-ROM. Els problemes més freqüents poden tenir com a causa:

- Programes amb requeriments de memòria RAM superiors a la memòria lliure disponible.

- Programes que precisen escriure algun fitxer en el propi directori (en el CD-ROM això és impossible)

- Programes amb algun dels seus components que té algun caràcter no acceptat en l'estàndard ISO 9600 (com són: ",ç, ñ, -, ......).

Problemes detectats: en alguns dels programes que s'executen des de SINERA en Disc poden produir-se problemes lligats a l'entorn. Normalment, aquests problemes es resolen sortint del programa i tornant al Windows. Si no podeu sortir d'algun programa, premeu simultàniament Ctrl+Alt+Supr. El Windows mostrarà una pantalla d'avís de color blau on cal confirmar que es vol tancar la sessió del programa. És important no abusar d'aquest recurs, ja que si hi ha altres aplicacions obertes dins del Windows podeu perdre el seu contingut.

Si per qualsevol causa un programa no funcionés directament des del CD-ROM, es recomana instal·lar-lo en el disc dur.


La instal·lació de programes
Còpia i instal·lació dels programes

En aquesta edició de SINERA en Disc s'ha incorporat una utilitat per transferir els programes continguts en el CD-ROM a disquet(s). Aquesta utilitat s'activa prement el botó [image] dels botons de capçalera.

Instal·lació

Tots els programes inclosos a SINERA en Disc disposen d'un programa instal·lador específic per facilitar llur instal·lació al disc dur. Aquesta acció està associada al botó Instal·lació.

En alguns casos la instal·lació es pot activar a partir de l'entorn de consulta. Quan això no és possible us recomanem emprar la utilitat de còpia a disquet per transferir el programa(es) a disquet i a partir d'aquí procedir a la instal·lació al disc dur.

Aquest mecanisme està motivat pel fet que el programa instal·lador per aplicacions MS-DOS  Otili pot no funcionar per raons de variables d'entorn.


Utilitat Mkdisk

En aquesta representació del quadre de diàleg de la utilitat de còpia podeu explorar les seves funcionalitats:


Selector de noms de directori. Per defecte es proposa el mateix nom que conté el CD-ROM


Nom del programa a copiar. També s'indica l'espai necessari que ocuparà en el disquet. En cas de ser necessari més d'un disquet el sistema així ho indica. En aquest cas cal que els disquets siguin pre-formatats.


Selector d'unitat de disc. El sistema detecta automàticament si l'ordinador té més d'una unitat de disc.


Botó per validar l'acció de còpia del programa o aplicació a disquet(s)


Botó d'anul·lació


Botó de validació: valida la informació present a la Finestra de control d'edició i executa l'acció corresponent.


Botó d'anul·lació: cancel·la la informació que s'ha introduït a la Finestra de control d'edició. Tanca la Finestra d'Índex i es torna a la situació anterior.


Finestra de control d'edició: Dins aquesta finestra s'escriu el terme a cercar. A mida que el teclegem, la llista de termes de l'índex es va desplaçant tot coincidint amb els caràcters introduïts.


Llistat de l'Índex: llistat alfabètic dels termes de l'índex actiu. A mida que s'introdueix un text a la Finestra de control d'edició, el llistat es va desplaçant fins la primera entrada que coincideixi amb el text teclejat.


Selector d'índex: Permet seleccionar un nou índex, clicant-lo sobre la llista desplegable.


Opcions de cerca:

Si està marcada l'opció "Capçalera dels registres únicament" els termes es cercaran a la capçalera del registre. És a dir el títol de l'estudi i la seva família professional.

Si està marcada l'opció "Conjunt de registres trobats a l'anterior cerca", la cerca es limitarà a aquest conjunt i permetrà refinar el resultat de l'anterior cerca.

És possible no marcar cap de les dues opcions.

La finestra d'edició de la part inferior permet definir l'abast de l'operador de proximitat PROP


La cerca es pot fer només sobre una de les aplicacions incloses a SINERA en Disc o sobre més d'una, segons quines d'aquestes caselles estiguin marcades.


Activa la cerca. Després d'uns breus instants el sistema presenta els resultats de la cerca en una nova finestra.

Un document seleccionat es pot llegir clicant el botó Veure'l

Els botons Anterior i Posterior només actuen quan el document seleccionat conté ocurrències del terme cercat en vàries pàgines, i en tal cas passen de l'una a l'altra.


Mostra les etapes de cerca anteriors. El sistema conserva les deu darreres etapes de cerca, les quals es poden recuperar clicant aquest botó i, quan es desplega la llista, seleccionant l'etapa desitjada amb el ratolí, acció que la portarà a la línia d'edició de la cerca.

També es poden fer desfilar per la línia d'edició les etapes anteriors, movent les tecles de desplaçament del cursor amunt i avall, un cop dins la línia d'edició de la cerca.


Afegeix una nova línia d'edició, tant de nom de camps com de termes, i l'acompanya amb una finestra desplegable que conté els operadors lògics i de proximitat.


Elimina les condicions suplementàries afegides pel botó Afegir condició.


Recupera la fórmula de cerca per camp introduïda en darrer lloc, per tal de modificar-la o refinar-la.


Àmbit de la cerca:

Tots els registres: Cerca global que s'aplica a totes les referències. És l'opció per defecte.

Registre actual: Cerca limitada al contingut textual del registre obert a la pantalla.

Conjunt dels registres trobats a l'anterior cerca: Permet refinar una cerca anterior.


Tanca la finestra de cerca documental.


Línia d'edició on s'introdueix el terme o la combinació de termes que es vol cercar. Les regles de formació d'expressions poden consultar-se clicant el botó Consells.